Небесният часовник от Дан Фолк
**Небесният часовник от Дан Фолк**
----------------------------------



> *„Какво е времето? Ако не ме питат, знам. Ако ме питат, не знам.”*
> ***Свети Августин Блажени***


Парадоксът, с който се сблъсква Августин Блажени преди 1500 години, все още е актуален. В залеза на живота си **Айнщайн** споделя, че разликата между миналото, настоящето и бъдещето е „илюзия”, че в тази вселенска триада има нещо специално, „което е отвъд пределите на науката”. Според **Хераклит** човек не може да стъпи два пъти в една и съща река. **Вадим Зеланд**, руският квантов физик, известен по цял свят с книгите си за транссърфинга, твърди, че времето има много измерения. **Стивън Хокинг** е категоричен: „*Ако се окаже, че пътуването във времето е невъзможно, трябва да разберем защо е невъзможно*.”

**Какво е времето** – линейно, статично или гъвкаво и изменчиво, способно да се свива и разширява. Обективна реалност ли е или е илюзия, сътворена от нашия мозък? Кога е започнало и какво е имало преди него? Има ли посока? Какво е „мислещото” време? Наистина ли миналото и бъдещето съществуват едновременно?

**Тази книга е световен бестселър**. Преведена е на 42 езика. Дан Фолк разказва с такава неподражаема лекота за един от фундаменталните въпроси на човешката цивилизация, че ще ви накара да погледнете с други очи към света. Колко такива книги познавате?